CELEX: 62013CA0280
Language: et
Date: 2014-04-30 00:00:00
Title: Kohtuasi C-280/13: Euroopa Kohtu (kuues koda) 30. aprilli 2014 . aasta otsus (Juzgado de Primera Instancia n ° 4 de Palma de Mallorca eelotsusetaotlus – Hispaania) – Barclays Bank SA versus Sara Sánchez García, Alejandro Chacón Barrera (Eelotsusetaotlus — Direktiiv 93/13/EMÜ — Põhjendus 13 — Artikli 1 lõige 2 — Tarbijalepingud — Hüpoteeklaenu leping — Hüpoteegi realiseerimise täitemenetlus — Liikmesriikide õigus- ja haldusnormid — Lepinguline tasakaal)

24.6.2014   
            
            
               ET
            
            
               Euroopa Liidu Teataja
            
            
               C 194/8
            
         Euroopa Kohtu (kuues koda) 30. aprilli 2014. aasta otsus (Juzgado de Primera Instancia no 4 de Palma de Mallorca eelotsusetaotlus – Hispaania) – Barclays Bank SA versus Sara Sánchez García, Alejandro Chacón Barrera
   (Kohtuasi C-280/13) (1)
   
   ((Eelotsusetaotlus - Direktiiv 93/13/EMÜ - Põhjendus 13 - Artikli 1 lõige 2 - Tarbijalepingud - Hüpoteeklaenu leping - Hüpoteegi realiseerimise täitemenetlus - Liikmesriikide õigus- ja haldusnormid - Lepinguline tasakaal))
   2014/C 194/09
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia no 4 de Palma de Mallorca
   
      Põhikohtuasja pooled
   
   
      Hageja: Barclays Bank SA
   
      Kostjad: Sara Sánchez García, Alejandro Chacón Barrera
   
      Ese
   
   Eelotsusetaotlus – Juzgado de Primera Instancia de Palma de Mallorca – Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (EÜT L 95, lk 29; ELT eriväljaanne 15/02, lk 288) tõlgendamine – Tarbijakaitse kinnisvaralaenu valdkonnas – Lepinguline tasakaal – „Tarbija suhtes soodsalt toimimise” põhimõte – Hüpoteegi realiseerimise täitemenetluse suhtes kohaldatavad siseriiklikud tsiviilmenetlusnormid
   
      Resolutsioon
   
   Nõukogu 5. aprilli 1993. aasta direktiivi 93/13/EMÜ (ebaõiglaste tingimuste kohta tarbijalepingutes) ja liidu õiguse põhimõtteid tarbijakaitse ja lepingulise tasakaalu kohta tuleb tõlgendada nii, et nende kohaldamisalast on välja jäetud sellised liikmesriigi õigus- ja haldusnormid, nagu on kõne all põhikohtuasjas, kui puudub viimati nimetatud sätete ulatust või kohaldamisala muutev lepingutingimus.
   
      (1)  ELT C 226, 3.8.2013.